

 REPUBLIKA HRVATSKA

 OPĆINSKI SUD U SESVETAMA

 Industrijska cesta 15, Sesvete

Ured predsjednika suda

Broj: 7 Su-429/2024-11

Sesvete, 27. kolovoza 2024.

OBAVIJEST UZ OGLAS

Općinskog suda u Sesvetama broj 7 Su-429/2024 od 26. kolovoza 2024., objavljen 27. kolovoza 2024. na web stranicama Ministarstva pravosuđa, uprave i digitalne transformacije, sukladno čl. 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17, 89/19) obavještavaju se kandidati o opisu poslova i podacima o plaći za radno mjesto:

**upisničar u tijelima sudbene vlasti – 1 izvršitelj/ica**

**Opis poslova:** obavlja sve administrativne poslove na pojedinom upisniku kroz sustav „eSpis“ u skladu s odredbama Sudskog poslovnika i prema Godišnjem rasporedu poslova, te obavlja druge poslove po nalogu i uputama voditelja posebne sudske pisarnice i upravitelja sudske pisarnice. Za svoj rad neposredno je odgovoran voditelju pisarnice.

**Podaci o plaći:** plaću službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5 % za svaku navršenu godinu radnog staža, a sukladno Zakonu o plaćama u državnoj službi i javnim službama (Narodne novine, broj 155/23)

**PRAVNI IZVORI ZA PRIPREMANJE KANDIDATA/KINJA**

**ZA TESTIRANJE I NAČIN TESTIRANJA KANDIDATA**

1. Sudski poslovnik (Narodne novine, broj 37/14, 49/14, 8/15, 35/15, 123/15, 45/16, 29/17, 33/17, 34/17, 57/17, 101/18, 119/18, 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 122/23 i 55/24)

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale.

Smatra se da su kandidati zadovoljili na provjeri znanja ako su u pisanoj provjeri znanja ostvarili najmanje 5 bodova.

Kandidati koji su uspješno prošli pisani test pristupaju razgovoru s Komisijom za provedbu oglasa.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

Rezultati intervjua vrednuju se bodovima od 0 do 10 te se smatra da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu.

VRIJEME I MJESTO ODRŽAVANJA TESTIRANJA BITI ĆE OBJAVLJENO NAKNADNO NA WEB STRANICAMA OPĆINSKOG SUDA U SESVETAMA.